31998R2699
L 344/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2699/98 НА КОМИСИЯТА
от 17 декември 1998 година
относно дерогациите, които се предоставят за структурната бизнес статистика
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО, Евратом) № 58/97 на Съвета от 20 декември 1996 г. относно структурната бизнес статистика (1), и по-специално член 12 ч) от него,
като има предвид, че Регламент (ЕО, Евратом) № 58/97 на Съвета определи обща рамка за съставянето на статистика на Общността относно структурата, дейността, конкурентноспособността и производителността на предприятията в Общността;
като има предвид, че е необходимо да бъдат предоставени дерогации от разпоредбите на регламента на Съвета относно структурната бизнес статистика;
като има предвид, че предвидените мерки са в съответствие със становището на Статистическия програмен комитет,
ПРИЕ НАСТОЯЩИЯ РЕГЛАМЕНТ:
Член 1
Дерогациите, предвидени в член 11 от Регламент (ЕО, Евратом) № 58/97, са определени в приложението към настоящия регламент.
Член 2
Настоящият регламент влиза в сила на двадесетия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 17 декември 1998 година.